— 124 — 



nul ne l'aideroit en icelluy plus que moy, comme en tant d'autres 

 choses je l'avois monstré ; et que puisque, du sçeu de Sa Majesté, 

 j'avois accepté l'élection et escrit sur ce à Rome il y avoit plus 

 de mois et demy, que quoy qu'en peust advenir, je passerois 

 oultre, m'aidant de tout ce que me pourrait servir. Il demeura 

 rouge comme ma robbe et confus, et dit qu'il en escriroit à Sa 

 Majesté que ne vouldroit préférer autre à moy, et qu'il sçavoit 

 fort bien que si Sa Majesté y auroit droit que nulluy ne le dé- 

 fendroit plus que moy. De là nous passâmes à autres matières 

 allègrement. Et je n'en ay fait semblant quelconque à Sa Ma- 

 jesté, et s'il y a plus de trois sepmaines, et poulse avant, atten- 

 dant si l'on me y vouldra dire quelque chose pour y respondre, 

 et je croy que non. Il est bien que vous scachiez l'histoire pour 

 cy après ; mais n'en faictes semblant maintenant à personne. 

 J'en touche seulement un mot à monsieur le président d'Artois (1) 

 pour le prévenir, pour si Foncq en eust escrit à monsieur le 

 Prince (2), comme je pense qu'il a escrit à la cour de Parlement, 

 pour en estre informé. Mes lettres de l'acceptation n'estoient 

 encore à Rome le xn d'aoust; elles seront arrivées depuis, et 

 attens nouvelles de ce que là se sera faict et comme ils l'enten- 

 dent : baste que ce sont tours d'amis, tel qu'il se professe, et 

 j'en croy ce que j'en vois, sans faire semblant de rien. 



De Madrid à xxn de septembre 1584. 



Vostre bon confrère, vray amy à vous faire service, 

 Ant. Gard, de Granvelle. 



(1) Jean Grusset, dit Richardot, neveu de Tevêque François Richardot, 



(2) Alexandre Farnèse, prince de Parme, gouverneur général des Pays- 

 Bas et de la Franche-Comté. 



